ming030890/wiki-yue-high-quality huggingface dataset:
橫野純貴

橫野純貴（1989年10月7號—）係日本足球員，司職前鋒，效力過札幌岡薩多，金澤薩維根，及福島聯。
橫頭墩

橫頭墩（Wang Tau Tun），係香港嘅山，海拔高232米，喺西貢區，附近範圍劃咗入西貢東郊野公園。
朋弟

朋弟（1907年—1983年），原名馮棣，又叫馮止堂，係位漫畫家。佢響中國四川成都出世，祖籍北京通縣。
朋弟係二十世紀三、四十年代有名嘅漫畫家，主要作品有《老夫子》、《阿摩林》、《老白薯》、《發財還家》、《上海現形記》等。
朋弟原創嘅《老夫子》漫畫係喺1937年至1943年之間出版，而且刊登喺北京、天津一帶嘅報紙上面，喺嗰啲地方好流行，亦曾經喺1940年嗰陣印單行本。
服裝

服裝（英文：costume）係指一啲反映個人嘅某啲特性－社會階層、專業、民族或者活動－嘅衫，例如演員拍戲嗰陣著嘅衫噉。
表演嘅時候著
宗教服裝
民族服
中式結婚服裝
服務型遊戲

Games as a service（GaaS，「遊戲作為服務」），中譯服務型遊戲，係廿一世紀初興起嘅一種電子遊戲經營哲學，指隻遊戲唔似得廿世紀嘅電子遊戲噉，出咗吸引玩家買之後就由得佢自生自滅，而係會同隻遊戲做持續嘅更新。
用網絡遊戲免費模式嚟經營嘅遊戲基本上實會用服務型嘅做法嚟持續噉吸引玩家買戰鬥通行證等嘅產品。
朋友再見

朋友再見（意大利文：Bella ciao；意大利文讀音：[ˈbɛlla ˈtʃaːo]；英文：Goodbye beautiful）係意大利喺二戰後期嘅意大利內戰嘅一隻歌，後尾廣泛用喺世界各地好多社會運動，代表無政府主義。

流行文化
喺 Netflix 劇紙屋入面，主角成日唱呢首歌，令到呢首歌又紅返。

Instrumental version obtained with Linux Multimedia Studio
播呢個檔案有問題？睇吓媒體幫手。
服務

服務係經濟學入面賣家透過做嘢（而唔係賣貨）去滿足買家需求嘅交易，相關嘅產業就係第三產業（服務業）。
服水土

服水土（喺生物實驗中稱為"馴養"[未記出處或冇根據]）係種過程，講個別生物，去調整自己，以服異地水土。水土可以係水、土、嘢食、冷熱，天氣季節唔同變化。服水土喺生物有生之時，佔好短期，通常幾日到幾個禮拜。服水土係生物特點，可以順住環境而變。變，有啲喺外形，有啲喺行爲，有啲係體格，有啲喺內在生理。
李純恩

李純恩（英文：Benny Li Shun Yan，1956年12月30號—），係香港飲食作家，曾經喺無綫電視主持人飲食節目。
李素羅

李素羅，係大韓民國嘅一個女藝人同埋歌手。
李紫婷

李紫婷（2000年1月20號—），泰語名普冧威賴 璃蒔絲恤（泰文：พร้อมวิไล หลี่ศิริโรจน์），藝名Mimi（泰文：มีมี่），係一位生於泰國曼谷嘅泰籍唐人女歌手兼演員。2013年參加唨泰國好聲音少年版。
2018年參加唨中國藝能選秀《創造101》之後，即成為唨女團火箭少女101嘅成員，而且擔當唨主唱。2019年1月20號得泰國政府授「中泰文化交流大使」榮譽稱號。2019年11月登上唨東方衛視《我們的歌》節目，跟香港歌手黃凱芹組成拍檔，熟練運用粵語、官話、泰語合唱唨粵翻歌曲《晚秋》鬭原官話版《願你把心留》、粵翻西歌曲《傻女》（《La Loca》）鬭官話版《情人》、泰語歌曲《คู่กัด》鬭官話版《失戀陣綫聯盟》等等。
李純

李純（778年3月17號—820年2月14號）係大唐第十一位皇帝（唔計武則天），805年到820年在位，跟廟號叫唐憲宗。

生平
李純係上一任皇帝唐順宗李誦個仔，原名李淳。805年，唐順宗畀宦官迫佢立李淳做太子，改名李純，之後仲迫佢讓位畀李純。
李純在位期間，大唐曾經終結短暫嘅藩鎮割據，當中嘅「李愬雪夜下蔡州」，更成為唐憲宗時代最出名嘅平定藩鎮割據戰爭。
而佢嘅帝位係由宦官擁立嘅，因此佢重用宦官，軍隊中好多將領同埋監軍都係由宦官擔任，有啲宦官重擁有好高嘅軍權。之但係，憲宗對宦官一啲都唔優待，佢嘅晚年，鍾意長生不老之術，成日食金丹，「日加躁渴」，性情重變得炮仗頸、容易發爛渣，郁啲責罰左右黃門，搞到成班宦官人人自危。
820年，唐憲宗李純去世，由太子李恆繼位，就係唐穆宗。

諡號
最初謚號叫做聖神章武孝皇帝，849年，唐宣宗李忱追加謚號昭文章武大聖至神孝皇帝。
李純佑

李純佑（1177年—1206年3月），係西夏第六個皇帝，1193年到1206年在位，跟廟號叫夏桓宗。
李素恩

李素恩，係大韓民國嘅一個女藝人同埋歌手。
李素蘭

李素蘭，香港原訟法庭法官，國安法指定法官之一，因為有份處理唔少政府對民主派人士政治檢控嘅案件，而得到一啲公眾關注。
李素妍

李素妍（이소연，Yi So-yeon，1978年6月2號—）係南韓第一個升空嘅太空人 ，2008年4月8號坐俄羅斯聯盟號火箭去國際太空站，係大田廣域市嘅韓國科學技術院博士生。

簡歷
李素妍喺光州出世，喺光州科學高等學校（광주과학고등학교）讀高中，喺韓國科學技術院嘅機械工程學系同研究院畢業，響2008年3月1號得生物系統（Biosystem）博士資格。

今次嘅任務
去到太空站，李素妍會為KARI做18個科學實驗，接受傳媒嘅直播訪問。呢啲實驗包括微重力對烏蠅嘅行為同啲DNA嘅影響；種太空菜；微重力對佢個心、眼嘅壓力、佢個面形嘅影響；觀察由中國吹去韓國沙塵暴嘅情況。仲會度吓國際太空站嘅噪音。
杜魯斯

杜魯斯（英文：Duluth），係美國明尼蘇達州第五大城，住咗9萬人。
杜魯福

杜魯福（François Truffaut，1932年2月6號—1984年10月21號）係法國導演，法國新浪潮（電影筆記派）嘅代表之一，「作者電影」嘅倡議人同代表人物，同法國另一名導尚盧．高達齊名。

生平
杜魯福因為逃學，14歲就冇書讀要去工廠做嘢。後生佢已經好鍾意電影，辦過細型電影放映活動而欠債，16歲時俾人送入不良少年教導院，後來由安德烈巴贊保釋，將佢帶咗入影評嘅園地，巴贊成為佢嘅精神導師，影響佢喺電影方面嘅觀念。1951年巴贊創辦《電影筆記》，之後杜魯福加入寫影評，有人認為係巴黎最刻薄嘅評論人。
1955年拍攝咗首部短片《探訪》，之後做意大利導演羅塞里尼嘅助手。1957年，杜魯福撰文預告會拍「第一人稱」嘅戲。1959年首部長片《四百擊》攞咗康城影展最佳導演獎，部片以安坦但奴（由尚彼亞里奧演）主角，充滿自傳性質，連同《二十歲之戀》、《偷吻》、《婚姻生活》、《愛情逃跑》組成「安坦但奴五部曲」。佢最叻實踐巴贊嘅「長鏡頭」理論，故仔題材多變、內容各異；拍攝景緻怡人、風格清新嘅法式風格文藝愛情電影。
杜魯福1984年得腦癌過身。
佢52年嘅人生一共導演過二十一部長片、四部短片。
杜魯門主義

杜魯門主義（英文：Truman Doctrine）係美國總統杜魯門喺佢任期內形成嘅美國對外政策，係第二次世界大戰後美國嘅對外政策核心。
杜鵑花

杜鵑花（粵拼：dou6 gyun1 faa1；學名：Rhododendron）；第個名係映山紅（jing2 saan1 hung4）、滿山紅（mun2 saan1 hung4）或山石榴（saan1 sek6 lau2）；佢係杜鵑花科嘅一種細喬木。佢唔單止有常綠同埋落葉品種嘅同時，甚至重有單瓣同多瓣嘅品種。喺北半球邊個地區入面都有好多杜鵑花響度。呢種花喺全球嚟講，有成800個品種響度。

花嘅樣
呢樖嘢嘅花都好靚吓。花嘅樣係好似條漏斗噉，有深紅、淡紅、玫瑰、紫、白等好多隻顏色響度。呢啲花喺春天嗰陣成日開，一開咗之後成山都好靚吓，好似個彩霞兜嗮成座森林噉。所以成日俾人話「花嘅西施」。而啲花重可以當成水果嚟食，味道係有埐酸味，但係一次唔可以食得太多，唔係嘅話好容易導致鼻出血。呢啲花有好多單瓣同多瓣嘅品種出嚟。

適應能力
呢啲花好鍾意喺有酸性嘅泥土嗰度生，如估喺帶有Ca質嘅地嗰度唔單止生得唔好嘅同時，甚至唔生都有。所以有啲泥土學研究專家成日將杜鵑花話成係酸性泥土嘅標記物種。

有關古仔
喺古代嗰陣，有位嗌杜宇嘅蜀國皇帝好鍾意佢嘅百姓。不過佢死咗之後，佢啲魂魄就變成隻杜鵑喺每年嘅春天飛嚟嗌醒啲百姓，不過之後好快嗌到個嘴出咗血重滴咗落地下而染紅咗成山嘅杜鵑花。

中華文化
喺中國內地，五顏六色嘅杜鵑花嗌醒咗人對生活非常之熱烈同好靚嘅感情，重話清楚中華人民嘅繁榮富強同幸福嘅生活。

尼泊爾國花
喺南亞嘅尼泊爾入面，佢嘅國花就係杜鵑花，甚至連國徽都有開咗嘅杜鵑花響度。

香港
喺2008年3月14號開始，香港郵政推出咗「香港花卉」嘅特別郵票，其中二蚊五毫嘅郵票圖案方面，就係用咗杜鵑花嘅嘢。

朝鮮
喺東亞嘅朝鮮入面，佢嘅國花係迎紅杜鵑嘅杜鵑花。而朝鮮嗰邊成日話佢係「金達萊」（韓文：김다래）。
杜魯埃洛德拉謝拉

杜魯埃洛德拉謝拉（西班牙文：Duruelo de la Sierra）係西班牙卡斯提亞與利昂索里亞省一座城，住1千人。
杜鵑座

杜鵑座（Tucana）係家下八十八西洋星座之一。佢響天球南部，佔天球面積295平方度。地球北半球來講，杜鵑座係秋天嘅星座，即係秋夜會見到。肉眼可以睇到嘅星，約莫25粒到。有一
到四等星4粒，即係有3等星1粒、4等星3粒。
曹達華

曹達華（Cho Tat Wah或者Tso Tat-wah，1915年9月15號—2007年1月10號）係香港嘅粵語片演員，有「影壇鐵漢」嘅稱號。佢因為經常喺粵語長片扮探長，所以畀人叫做「華探長」或者係「曹探長」。佢嘅成名作係《如來神掌》，而佢喺片入面就係飾演龍劍飛。
曹達華1915年喺台山出世，2007年1月10號因為胃出血，喺英國與世長辭，終年91歲。

影視生涯
曹達華15歲就一個人喺上海拍攝默片《關東大俠》。1936年，返香港後拍咗套《山東響馬》。1939年，又喺《烈女行》入面做主角。
抗日戰爭打完之後，佢創辦咗友聯電影公司，拍過《七劍十三俠》一系列武俠片。
曹達華拍過嘅700幾部戲當中，以武俠片最多，佔咗有200套，其他重有一啲偵探片同間諜片。嗰陣時出名嘅武打明星重有關德興、石堅、林蛟、于素秋、鄔麗珠、任燕。1949年到1965年，喺70幾套《黃飛鴻》系列電影入面扮演黃飛鴻嘅大弟子梁寬。而佢嘅成名作《如來神掌》入面扮演龍劍飛。喺1976年到2004年，佢亦都有幫香港多間免費電視台─佳藝電視、麗的電視（同其後改名嘅亞洲電視）同無綫電視拍過劇集。

榮譽
曹達華喺2001年獲香港影評人協會頒贈金紫荊獎終身成就獎。2003年同石堅一齊拎香港電影金像獎頒贈嘅專業精神獎；同年獲邀出席香港星光大道打手印儀式，都反映佢喺電影界嘅地位。

個人生活
1960年，佢曾擁有過百萬財產，有半條街物業，亦曾經係友僑片場老闆，又係香港第一個擁有Dodge自動波汽車嘅人，不過因為爛賭，喺澳門輸晒副身家。
1990年，曹達華收咗唯一嘅徒弟安德尊。同年，同個仔移民英國。到1993年，曹達華返香港幫無綫電視做嘢。1997年因為佢老婆腎病而返返英國生活。2000年7月，老婆過身，佢又一個人返返香港。2006年8月曾經喺旺角西洋菜南街14號天台寓樓梯跌親重傷，留院兩個月。
2006年11月11號由契仔安德尊陪佢返英國檢查身體，表示兩個月後就會返香港。期間去過上海探佢個女。

病逝英國
曹達華喺2007年1月初個胃唔舒服喺醫院留醫，入院發現胃潰瘍加速惡化並引發肛門出血，最後喺2007年1月10號因併發心臟病逝世，娛樂圈盛傳曹達華病逝消息；2007年1月15號，無綫電視晚間新聞喺天氣預報後最新消息引述佢契女陳寶珠訪問報道曹達華死訊。

屋企
曹達華老婆係朱綺華（1919年3月3號—2000年7月20號）。佢哋有一對仔女，都已經移居外地，大女曹敏兒喺美國，細仔曹立滔（Harword）就喺英國。
佢有兩個契女同兩個契仔，分別係陳寶珠、米雪、安德尊同萬梓良。

影響
受電影影響，關德興、曹達華同石堅喺香港文化中一直分別代表住好人（正）同壞人（邪）。而曾經同曹達華傳出誹聞嘅于素秋都主演過好多曹達華嘅電影，當時好多人都話佢哋係最佳螢幕情侶。
曹鑠

曹鑠係曹操庶子，阿媽係劉夫人，曹操庶長子曹昂嘅同母弟。英年早逝。魏明帝太和三年（229年）追封相王，謚號殤。
曹萬泰

曹萬泰，香港親中派政治人，香港再出發大聯盟發起人之一。
曹薇娟

曹薇娟（韓文：조미연），係大韓民國嘅一個女藝人同埋歌手。
曹錕

曹錕（1862年12月12號—1938年5月17號）係中華民國北洋政府大總統，1923年上任，1924年畀馮玉祥發動北京政變推落台。
曹誠模

曹誠模，係大韓民國嘅一個男藝人同埋歌手。
泛理神論

泛理神論（pandeism）係一種結合咗理神論同埋泛神論－泛神論係指相信「宇宙同上帝係同一樣嘢」嘅宗教哲學觀點。泛神論同泛神論唔同嘅係，泛理神論偏向於自然神論，強調自然就係神嘅展現。而泛神論強調宇宙就係神，係一種更加神秘同神聖嘅觀點。
泛理神論嘅主要特點包括:
宇宙即神：泛理神論認為成個宇宙就是神，冇超越於宇宙之外嘅神。宇宙本身就係一個有生命同智慧嘅整體。
自然崇拜：泛理神論強調對自然世界嘅崇拜同敬畏，因為自然就係神嘅體現。
非人格性：泛理神論認為神唔具有人格特質，而係一種普遍存在嘅力量或者實體。
一元論：泛理神論強調宇宙嘅統一性，反對二元論嘅思想。
泛神論

泛神論（pantheism）係一種宗教哲學觀點，主張宇宙同上帝係同一樣嘢。
泛言

泛言（英文：diaglossia）係講緊一個社會裏便普遍使開一種語言連續譜上啲變體、主要係攞雙層語言當中個上層語言（標準語）溝埋個下層語言而成嘅、亦都可能包含有啲下層方言互相之間嘅趨同。種情況可以係由雙層語言社會發展來；並可能導致個作爲下層語嘅方言喺結構上或者功能層面上嘅失落。有講喺早期到晚期近現代（19世紀末到20世紀初）嘅歐洲，英語、德語、荷蘭語社會經歷緊嘅係呢種泛言社會而嘸係雙層語言嘅。
泛綠

泛綠，又叫做綠軍、綠營、泛綠軍、泛綠陣營、本土陣營，係台灣政治入面同民主進步黨意識型態相近嘅各種政黨、團體人士嘅總稱，個名嚟自民主進步黨黨旗嘅主要顏色綠色，主要特徵係鮮明嘅台灣本土意識。呢種稱呼方法喺2000年中華民國總統選舉產生首次政黨輪替之後出現後，本來係台灣媒體嘅權宜性用法，後來被各界廣為接受使用。
泛綠而家包括民主進步黨、台灣基進、綠黨、台灣團結聯盟、社會民主黨、喜樂島聯盟、同埋台澎黨等，仲有台灣基督長老教會、台灣教授協會、台灣獨立建國聯盟等親民進黨嘅民間團體。另外，時代力量喺早年發展一度被視為小綠，亦有同民進黨有一定合作，但兩黨之後喺唔同嘅議題日漸出現分岐，有一啲聲音認為時代力量已經唔再係陣營成員，但時代力量喺台灣應對中共威脅同一啲外交問題上，仍然同泛綠有接近立場。
泛雅典體育場

泛雅典體育場（粵拼：faan6 ngaa5 din2 tai2 juk6 coeng1，希臘文：Παναθηναϊκό στάδιο），又叫做「大理石體育場」（希臘文：Καλλιμάρμαρο），係希臘首都雅典嘅一座古典式多功能運動場。
喺1896年，爾道曾經係第一屆現代奧運會嘅主會場。而喺2004年雅典奧運會期間，泛雅典體育場就承辦過射箭項目嘅比賽。
泛雅典體育場完全係用雅典東北邊嘅彭泰利山嘅大理石起喺一座古代運動場嘅遺址上面嘅。
泛航航空

泛航航空（Transavia）係荷蘭一間航空公司，1966年開張。
泛藍

泛藍，又叫做藍軍、藍營、泛藍陣營，係對中國國民黨意識型態相近嘅各種團體總稱，而家包含中國國民黨、新黨。廣義嘅泛藍陣營亦包括泛橘。
泛種論

泛種論（panspermia hypothesis）係一個有關地球生命起源嘅假說。根據呢個假說，早期地球上產生有機分子嘅化合物係由外太空嗰度嚟嘅。
林錦公路

林錦公路（英文Lam Kam Road），香港馬路之一，顧名思義，林即林村，錦即錦田，貫通林村坳東西兩地，全長五千七百米，香港算係長路。現時公路西面只去到上村，去錦田一段就叫錦田公路。而東面盡頭近圍頭村，再遠駁大埔公路入大埔。林錦公路為舊日大埔元朗間必經之路，現時仍有巴士同小巴住來兩地。之不過，林錦公路仍舊鄉村公路，並非高速公路，路窄多停頓。故此，想快會繞經粉嶺公路、新田公路。路邊多種白千層，即剝皮樹，其幹較軟，有林蔭之餘，車撞亦有所減緩。
一啲名勝，如林村許願樹、嘉道理農場暨植物園、嘉道理農業研究所、凌雲寺、梧桐寨瀑布，都靠林錦公路前住。

地理
林錦公路按地勢，可分成三段。東段圍頭村到麻布尾，為林村平原，路亦平坦。過村村河後，漸漸昇高，近林村坳就越斜，係大斜路。西段林村坳到上村，可謂急斜，近乎一比八，巴士必須喺林村坳就近嘉道理農場停站。

史
未有林錦公路之前，鄉人一直有村徑，往來林村坳東西。林錦公路沿用舊時村徑變成，一九五二年三月九號通車，闊五米半。一九九四年，林村平地三千九百米一段，再擴闊到七米三。林村往林村坳斜路，開多條六百米慢車綫。林村坳到上村，難有改善工程。不過有替代高速公路，車流仍足以應付。

路口
東端林村交匯處，近圍頭村，可以上落吐露港公路，南去大埔、沙田，又可上落粉嶺公路，北去粉嶺、上水，亦可經大埔公路去大埔頭水圍同大埔。又可行大窩西支路入泰亨、南華莆、九龍坑、和合石等地，亦可經康樂園路入康樂園。
西端上村廻旋處，駁通錦田公路去錦田，荃錦公路去荃灣，錦上路去上村同八鄉。錦田公路中途又駁粉錦公路，來往粉嶺錦田之間各村。
中間林村有好多路口，通往各村，有起名者，有林村鄉公所路、社山路、大菴路、大埔水窩路、寨乪路。
林阿P

林阿P（粵拼：lam4 aa3 P，英文：P Lam 或 Lam Ah P，1981年3月20號—，本名林鵬）係香港獨立流行音樂組合My Little Airport嘅詞曲作家、結他手同埋鍵琴手，絕大部份嘅曲、詞、編都係佢包辦。

生平
細個志願係成為沙治基斯保或者賈維斯曲卡。同歐健瑩（My Little Airport嘅主唱）喺樹仁學院新聞系識，樂隊初頭有三個主音，兩個結他手，但最尾得返林阿P同Nicole兩個。
林陵平

林陵平（1986年9月8號—）係日本足球員，司職前鋒，效力東京綠茵。
林雪

林雪（原名林捷，1964年7月8號—）係香港電影演員。
林雪係天津人，15歲由天津移民香港，後生時做過工廠工人、傢俬學徒、果欄搬運工人。

演出
呢個表唔完整，歡迎加料。
林錦儀

林錦儀係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
林隆璇

林隆璇（英文：Kevin Lin；1964年7月9號—），係臺灣男歌手同音樂製作人。

簡歷
2013，佢攞到美國亞裔非營利機構策略聯盟之傑出藝人獎。
林雄申

林雄申係香港親中派政治人物，香港永鴻國際集團董事長。

選舉經歷
喺2021年9月，佢成為香港特别行政區選舉委員會同鄉社團委員。
林長民

林長民（1876年9月16號—1925年12月24號），字宗孟，號苣苳子、桂林一枝室主，福建福州人。係中華民國北洋政府時期進步黨嘅政治人、司法總長同學者，林徽因嘅老豆。
歌劇院

悉尼歌劇院係世界上最出名嘅歌劇院之一。
歌劇院（英文：opera house）係指起嚟表演歌劇用嘅建築物，會有齊舞台同埋後台等嘅配套，好多時仲可以攞嚟搞第啲表演藝術，例如係芭蕾舞。
歌和老街

歌和老街（Cornwall Street）係香港一街，喺新九龍。路呈東西向，東起窩打老道，西經九龍塘、又一村，過石硤尾到大窩坪，駁去大埔道。

史
歌和老街原為街仔，同同區街道一樣，以英國郡名而名。歌和老指歌和老郡命名。九廣鐵路，分隔九龍塘同又一村，舊時車要南至界限街，先可來往。香港政府其後延長歌和老街，重並擴闊埋。歌和老街個位，咁啱喺火車隧道位嘅上面，唔受阻礙。隧道卽係舊嘅煙墩山隧道同今下筆架山隧道。咁九龍塘同又一村，喺北面又打通咗。
歌利亞史允臣

歌利亞史允臣（英文：Gloria Swanson，1899年3月27號—1983年4月4號），係美國女演員，1910年代到1980年代活躍，早年演默片而出名。
歌台

歌台係東南亞，包括新加坡、馬來西亞同印尼部分地區獨特嘅華人文化，可追溯至20世紀20年代末，嗰陣好多中國歌舞團去南洋唔同地方獻藝，但之後因為戰亂而返唔到去中國，有啲人就選擇留喺新加坡。
喺好早期嘅時候，呢啲表演係中式大戲同木偶戲為主，預咗喺中元節畀鬼魂睇，但慢慢地呢啲表現亦發展成大眾嘅娛樂之一。

歷史發展
喺新加坡，歌台大約係喺日佔時期興起。其中一個最早起好嘅歌台，係位於後來喺1987年拆卸嘅新世界遊樂園，但呢個歌台俾日軍炸毀咗。早期嘅歌台以唱歌為主，後來亦加入咗來自唔同舞蹈團嘅舞蹈，戲劇同特技體操元素。而當時，亦適逢舞蹈團嘅式微，歌台反而興起。喺1950年代嗰陣，新世界遊樂園有4個歌台，而喺其他遊樂園亦起咗唔少歌台。
歌和老街壁球及乒乓球中心

歌和老街壁球及乒乓球中心，香港室內體育館之一，專門玩壁球、乒乓球，喺九龍塘歌和老街同達之路交界，英文叫Cornwall Street Squash & Table Tennis Centre。行政上歸深水埗區。
曼德拉效應

曼德拉效應（英文：Mandela Effect），係指有好多人都發覺記憶同事實有出入嘅現象。最早發現呢種現象係2010年一位研究超自然現象嘅美國人，佢發現自己同好多人一樣，印象入面南非總統曼德拉早喺1980年代已經喺監獄入面死咗，但現實係2010年嗰陣佢重在生（2013年先至死）。佢覺得咁多人同時記錯未必係巧合，可能涉及唔同嘅平行宇宙，不過而家未有科學方法證明到有無平行宇宙嘅存在。
曼徹斯特

曼徹斯特（英文：Manchester）係英國英倫西北大曼徹斯特嘅城鎮，住50萬人。
曼尼普爾文

曼尼普爾文（曼尼普爾文：ꯃꯤꯇꯩ ꯂꯣꯟ）係印度東北部喜馬拉雅山地區嘅曼尼普爾邦嘅法定語言同共通語，屬於漢藏語系。
曼德海峽

曼德海峽（阿拉伯文：باب المندب）係連接紅海同亞丁灣嘅海峽，喺也門同吉布提之間。
曼德博集合

曼德博集合（Mandelbrot set）係種喺複數平面上組成碎形嘅集合，用數學家曼德博個名去命名。
曼度莎省

曼度莎省（Provincia de Mendoza）係阿根廷廿三省其中一個，喺國土西部，貼住智利，首府係曼度莎。
楊興本

楊興本，香港親中派政治人物兼回教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
楊義護

楊義護係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。

其他重大政治表態
喺2014年雨傘革命期間，佢連同另外五名宗教領袖曾經發表聯合聲明，表示願意做府同佔領者之間嘅溝通橋樑。
楊育城

楊育城係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
楊群

楊群（英文名：Peter Yeung Kwan，1934年9月25號—2022年10月24號），本名楊鵬舉、曾經係香港影視前男演員，1949年15歲時而出道，入行以來開始加入電影界；1980至1990年代、佢喺加入無綫電視同亞洲電視，直至2004年息影，定居美國洛杉磯。

逝世
楊群係佢2022年10月24號因膀胱癌症狀已經引起病情復發，香港時間午夜喺美國洛杉機醫院過身，享年88歲。
楊義貞

楊義貞（粵音：joeng4 ji6 zing1），係大理國嘅大臣，楊允賢個仔。1080年佢殺死咗大理皇帝段廉義，自立做廣安皇帝，但係唔夠四個月自己都畀人殺埋。
棠德路

棠德路（粵拼：tong4 dak1 lou6）係中國廣東廣州包括咗東西同南北走向嘅5條道路，喺天河區棠下。東邊從泰安北路開始，一直向西去到棠安路。成條路組成似「日」字。

名
呢條路因為附近有間棠德花苑嘅小區而改成噉嘅名。

敘述
條路分成5條，其中帶方向嘅道路啱好形成個四方環，冇方向嘅路係呢個「環」嘅中軸線。其中：
東路同西路屬南北走向，全長316m，闊12米，雙向2車道。
南路、北路屬東西走向，全長936m，闊13米。雖然南路屬雙向2車道，但北路屬小區嘅人行道路，唔畀行車。
冇方向嘅路屬南北走向，全長316m，闊21米，屬小區道路，多數唔對外。
棠東站

棠東站（粵拼：tong4 dung1 zaam6；英文：Tangdong Station）係廣州地鐵21號綫嘅車站，2019年12月20號開通，喺天河區棠下街道棠東，泰安北路近棠東東路口。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係21號綫月台。雖然車站冇休息室，但廁所同母嬰室喺月台西邊。

站廳
棠東站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺泰安北路嘅地底。

商舖同自助服務
呢個站冇商舖，但得三臺自助服務。

出入口
棠東站冚唪唥嘅出入口A出入口A出入口 B出入口B出入口 D出入口D出入口
呢個站有3個出入口，分别係A同B、D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛（黃村⇆廣州科學城）重向兩邊延長。規劃出嚟嘅路線亦經過呢個站。隨後規劃正式落實。

施工
2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構喺2015年7月29號封頂，而機電系列喺2017年10月先至入場施工。

開通
2019年12月20號朝頭早，由於21號綫西邊部份正式開通，呢個站亦正式開放。

利用狀況
棠東站附近都係啲城中村地方，附近有好多間住宅同花園、部份士多同貨運場、廠房地方，所以除工作日上落班高峰期有好多人上落之外，其它時間都好少人上落。
棠蔭街

棠蔭街（Tong Yam Street）係香港九龍石硤尾一條路，南接大坑東道，北接大坑東道同窩仔街交界。
棠景街道

棠景街道係中國廣東省廣州市白雲區轄下嘅一個街道，2000年3月8號成立。轄區總面積4.23平方公里，下轄15個社區，常住人口和流動人口約10萬人。

參考資料
〈棠景街〉。白雲區政府網站。喺2008-07-06搵到。
睇 • 論 • 改 • 歷廣州市白雲區政區行政隸屬：中華人民共和國廣東省廣州市　　區政府駐地：景泰街道街道：景泰街道 | 松洲街道 | 同德街道 | 黃石街道 | 棠景街道 | 新市街道 | 三元里街道 | 同和街道 | 京溪街道 | 永平街道 | 均禾街道 | 金沙街道 | 石井街道 | 嘉禾街道鎮：人和鎮 | 太和鎮 | 江高鎮 | 鐘落潭鎮睇埋：中華人民共和國廣東省鄉級以上政區一覽。
棣棠

棣棠（粵拼：daai6 tong4；學名：Kerria japonica）係薔薇科棣棠屬嘅落葉灌木，亦係棣棠屬嘅唯一植物。喺中國廣東、湖南、湖北、四川、河南、甘肅、北京、雲南、貴州、浙江、安徽、陝西、江西、天津、福建、及日本地區都搵到。

樣
植株高1～2m，細枝有棱，綠，冇毛。葉三角形到蛋形，先端漸尖，基部近似圓形；葉柄雖冇毛但有托葉。花單生，多數生喺側枝頂，冇毛；花瓣黃，闊橢圓，入面有好多條花芯，長度介乎花瓣嘅½長度。果屬瘦果，黑兼冇毛，有萼裂片。

用途
植株一般用嚟做公園嘅觀景植物同盆景植物。佢嘅花、枝、葉可以拎嚟做藥。
棠溪

棠溪（粵拼：tong4 kai1）係中國廣東廣州嘅地名，喺白雲區，北靠棠涌；南靠棠下；西靠槎頭；東靠白雲新城。
個村相傳最早嚟開村嘅人——梁棠溪。嗰時村入面主要以梁氏家族為主。後嚟啲人為咗紀念開村先祖而將個村改名做「棠溪」。
棠蔭街山邊休憩處

棠蔭街山邊休憩處，香港公園之一，遊樂場之一，喺石硤尾窩仔山東南山腳，唔近馬路，棠蔭街隔界限街變電站大坑東遊樂場，英文叫Tong Yam Street Hillside Sitting-out Area。行政上歸深水埗區。設施有長者健身樂園、狗公園、寵物公園、休憩處，以及洗手盆、狗糞收集箱。公園全日開放。歸康樂及文化事務署管。
就近有警察體育遊樂會、大坑東遊樂場。
棠東

棠東（粵拼：tong4 dung1）係中國廣東廣州嘅地名，喺天河區，東到車陂路；南到珠江邊；西到華師東圍墻；北到北環高速公路。
個村名出自大清乾隆時期，棠下水月宮前面樖高大甘棠樹而改成噉嘅名。1953年行政土改時從棠下拆分出嚟。
棠東東路

棠東東路（粵拼：tong4 dung1 dung1 lou6）係中國廣東廣州嘅南北走向道路，喺天河區棠東。北邊從泰安北路開始，一直向南去到中山大道西。

敘述
全長650m，闊9米，雙向2車道。
棠石路

棠石路（粵拼：tong4 sek4 lou6）係中國廣東省廣州市嘅西南-東北走向馬路，喺天河區天河公園東南邊嘅天河軟件園入面。西南邊從黃埔大道中開始，一直去到東北邊嘅建業路。

敘述
全長310m，闊12米，雙向2車道。
李國修

李國修（Hugh K. S. Lee，1955年12月30號—2013年7月2號）係臺灣舞台劇編劇、導演、演員同埋劇團負責人，素有「戲劇鬼才」之稱。

屋企
老婆係藝人王月。
仔女係李思源（1990年12月24號—）同埋李慧凭（1992年12月14號—）。
李國寶

尊貴嘅李國寶博士，GBM，GBS，OBE，JP（Dr the Hon David LI Kwok-po，1939年3月13號—）係香港銀行家同政治人物，東亞銀行執行主席（由2019年7月1號），香港立法局／會金融界功能界別議員（1985年至2012年），香港特別行政區行政會議成員（2005年至2008年），香港大學副校監。倫敦出世。
2002年，李國寶同創興銀行家族後人廖碧欣傳出緋聞。佢哋畀記者發現喺巴黎同遊購物。廖碧欣更嗌李國寶做「Baby」，令傳媒畀李國寶「寶Baby」嘅稱號。
2005年，李國寶幫曾蔭權參選第2屆香港行政長官補選，10月獲曾蔭權委任為行政會議成員，佢因而放棄咗英國國籍，但佢個爵士銜頭按慣例可以留低。2008年2月16號辭去行政會議成員職務。

屋企
李國寶係香港望族李佩材家族後人，李佩材太孫，祖籍鶴山。
李冠春（阿爺）
李福樹（阿爸）
胡紫霞（阿媽）
李福善（阿叔）
李福兆（阿叔）
李國章（親細佬，敎育界名人）
李國能（堂細佬）
李志喜（堂妹）
潘金翠（老婆）
李民橋（仔）
李民斌（仔）

內幕交易
内文：道瓊斯內幕交易案
李國寶係美國道瓊斯董事，但涉嫌內幕交易，畀美國證監會索償。
李國棟

李國棟醫生，SBS，JP，香港建制派（專業親中派）政治人、醫生。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
機械鍵盤

機械式鍵盤（英文：Mechanical Keyboard），機械鍵盤係一種按键粒粒都有對應獨立微動開關（Switch，通稱“機械軸”或“軸”）安裝（有焊接、同熱插拔（hotswap）設計）電路板上組成鍵盤設計。
機械鍵盤上安裝機械軸按觸感一般有兩種：段落軸（或稱分段軸；tactile；觸發過程具有“段落感”）、線性軸（linear；直上直下），軸體手感差異產生自身軸體設計組成不同。

鍵盤構造
最基本機械式鍵盤由外殼、PCB、定位板、軸體、鍵帽五大部件構成，基於各自部件組裝方式形成自身鍵盤構造。
機構投資者

機構投資者（英文：institutional investor）係指一啲結合一班人嘅錢（例如係一間公司代表緊佢哋班客）嚟做投資嘅組織。
機械行為

機械行為（英文：machine behavior）係一隻領域，試解釋、理解AI智能體但係係透過啲觀察，啲類似觀察人或者動物喺研究人、動物行為嗰陣嘅方法嘅（見行為主義）。
機械維修技工

機械維修技工係種技工，專門負責檢查同修理機械。
機械語言

顯示緊機械語言嘅熒幕，展示咗反組譯器等嘅資訊；呢種語言完全唔似自然語言，冇返噉上下專業訓練實唔會睇得明。
機械語言（英文：machine language）係程式語言嘅一種，呢啲語言嘅特徵係由佢哋寫成嘅機械碼可以俾部電腦粒 CPU 直接噉處理，而且佢哋行行指令都會叫粒 CPU 做一個好特定嘅作業，好似係加載啲資訊、直接噉跳去某個步驟嗰度、以及係攞 CPU 暫存器或者記憶入面某啲數據嚟做算術邏輯嘢呀噉。
機械語言之所以可以俾部電腦直接處理，係因為佢哋係好低級嘅程式語言－淨係用數字表達嗮所有嘢。組成一段機械碼嘅數字會包含嗮「要用啲乜嘢數據」同「要做啲乜嘢作業」等嘅資訊。舉個例說明：假想而家有一款機械語言，佢嘅每段指令都由 18 個數字組成，呢 18 個數字每一個都一係 1 一係 0，頭嗰 7 個數字用二進制表達數據 A，跟住嗰 7 個數字用二進制表達數據 B，最尾嗰 4 個數字就表達「要做啲乜」－「0000」代表「做加」，「0001」代表「做減」等等。於是喺用呢種語言寫成嘅源碼入面，「0000011 0000100 0000」呢個指令會叫部電腦計 3（用二進制寫係「11」）加 4（用二進制寫係「100」）嘅結果出嚟。
一段典型嘅機械碼指令當中會有至少一橛嘅行動碼（opcode），而行動碼入面通常有一橛負責講明段指令係邊個類型（例如係「跳轉」、「算術」呀噉），跟住又有一橛指定要做啲乜（例如係做算術嘅話，要做嘅到底係加定乘定點）。段碼淨低嘅部份會提供要處理嘅數據喺記憶入面邊個位置同埋係乜等嘅資訊。攞返上面嗰個例子，嗰段碼入面最尾嗰橛「0000」就係嗰段指令嘅行動碼，而佢其餘嗰啲部份就講明咗要處理嘅數係啲乜嘢。
機械語言嘅高度數字化令到電腦好容易明白佢，所以機械碼有個優點，係可以唔使過編譯器（compiler）就直接入落去粒 CPU 嗰度，所以做嘢會快啲；但係喺實際應用上，啲人好少可會直接用機械語言寫程式，因為直接用佢哋實在太容易出錯（多咗個 0 或者少咗個 0 都會搞到成段指令嘅意思唔同嗮），而且用佢哋做起除錯上嚟又嫌撈攪得滯。比較常見嘅做法係用一啲冇噉數字化嘅高級程式語言寫好段源碼，再用編譯器等嘅架生將段源碼轉化做機械碼，俾部電腦執行。

指令集
内文：指令集
每個處理器或者每個系列嘅處理器都有佢哋自己特色嘅一套指令集（Instruction set），而指令集係機械語言嘅基礎。喺一個處理器入面，一段指令所用嘅數據同埋佢做嘅作業查實都係對應住嗰個處理器處理緊嘅一啲電子訊號嘅，呢啲電子訊號通常都係數位（Digital）型式嘅訊號－亦即係一係冇訊號一係有訊號，分別以 0 同 1 代表。例如而家有一部電腦處理緊一幅圖，噉佢啲記憶體入面實會有有關呢幅圖嘅數據喺度，而當個用家（又例如）叫部電腦將幅圖嘅某一忽變做紅色嗰陣，部電腦實際做嘅嘢係將有關嗰一忽嘅數據嘅數值改變，變成對應「紅色」嘅數值，再將呢串訊號傳去個熒光幕嗰度，等個熒光幕顯示紅色出嚟（有關呢啲嘢嘅詳情，可以睇吓電子工程）。
一個處理器嘅指令集就係話俾個用家知嗰個處理器邊一啲 0 同 1 嘅組合對應住啲邊啲數據同作業－有啲處理器可能會用「000000」代表「做加」呢個作業，又有啲處理器用「000000」代表「做乘」呢個作業。因為噉，對於一個用機械語言嘅程式設計員嚟講，指令集會話嗮佢需要知嘅嘢俾佢聽。
有關指令集嘅一啲事實：
有陣時喺設計新嘅處理器嗰陣，啲設計師可能會郁個指令集，令到唔同系列嘅處理器會有唔同嘅機械語言。
一個處理器嘅指令集入面可能款款指令都係一樣噉長嘅，但係又有某啲處理器嘅指令集會唔同指令唔同長度。
唔係所有嘅指令都會喺段指令入面講明要處理乜嘢數據嘅－喺某一啲指令集入面，機械碼淨係會講明要做乜嘢作業，而個作業會處理乜嘢數據由堆疊（Stack）入面有啲乜而定。

例子
MIPS架構（MIPS architecture）係一款指令集，其中一種特色係佢啲指令冚唪唥都係 32 位元（即係有 32 個 1 同 0）噉長嘅。MIPS架構嘅指令多數有 6 個位元嘅行動碼，當中 J-型（jump）同 I-型（immediate）嘅指令會由呢 6 個位元嘅行動碼完全呈現，而 R-型（register）嘅指令就另外有多啲位元嚟講明個指令嘅細節。呢個架構嗰啲指令嘅格式係噉嘅：
6      5     5     5     5      6 位元
[  op  |  rs |  rt |  rd |shamt| funct]  R-型
[  op  |  rs |  rt | address/immediate]  I-型
[  op  |        target address        ]  J-型
op 係行動碼。rs、rt、同 rd 表明咗「要處理嗰啲數據要由邊度攞」同埋「處理完要擺去邊」。舉幾個例說明：
MIPS架構例子
[  op  |  rs |  rt |  rd |shamt| funct]
    0     1     2     6     0     32     十進制
 000000 00001 00010 00110 00000 100000   二進制
「000000 00001 00010 00110 00000 100000」呢段機械碼喺 MIPS 架構入面係叫個處理器「將暫存器 1 同暫存器 2 入面嗰兩個數字加埋一齊，跟手將個結果擺落去暫存器 6 嗰度」。
[  op  |  rs |  rt | address/immediate]
   35     3     8           68           十進制
 100011 00011 01000 00000 00001 000100   二進制
「100011 00011 01000 00000 00001 000100」就會叫個處理器由記憶某個位置入面攞一個數值出嚟，跟手擺落去暫存器 8 嗰度，個目標嘅位置係暫存器 3 入面嗰個數字之後 68 個格。
[  op  |        target address        ]
    2                 1024               十進制
 000010 00000 00000 00000 10000 000000   二進制
「000010 00000 00000 00000 10000 000000」就係叫個處理器跳去「1024」呢個地址嗰度。

可讀性
機械語言係公認咗可讀性最低嘅程式語言種類－冇返噉上下專業訓練嘅人冇乜可能會睇得明。
美國版權局係俾人將電腦程式攞去申請版權嘅，但係有學者指出，機械語言嘅可讀性低到當局根本冇能力睇得出一個用機械語言寫嘅程式係咪原創作品。呢樣嘢搞到啲人攞親電腦程式去申請版權都要將個源碼譯做啲比較易睇嘅程式語言先。
認知科學家 Douglas Hofstadter 話機械語言有些少似遺傳碼，指出「望住一個用機械語言寫嘅程式有少少似逐粒逐粒原子嚟去睇一條 DNA 分子噉」。

組合語言
内文：組合語言
組合語言（Assembly language）係一種稍為高級啲嘅程式語言，會用一啲羅馬字母嚟表示佢哋啲指令俾個用家睇，而唔係直接用啲指令嘅數值，呢點令到佢哋對一般人嚟講易用好多。舉個例，喺 Zilog Z80 嘅處理器嗰度，「00000101」呢段機械碼會令到粒 CPU 將 B 處理器暫存器入面嗰個數值下降 1，而呢段碼用組合語言寫嘅話會係「DEC B」－當中見到「DEC」呢三個羅馬字母，代表咗英文字「decrement」，呢個字嘅意思係「令某啲嘢數值下降」噉解。
機械翻譯嘅評估

機械翻譯嘅評估係指「評估一個 MT 程式嘅 output」。
評估係 MT 上一項重要嘅工序：無論係邊門工程學都好，研究者喺設計一件嘢嗰陣都實要評估件嘢「有幾掂」，件嘢解決問題嘅能力要有返咁上下勁，先至可以攞去出街當產品噉賣。不過 MT 評估一啲都唔易做－首先，翻譯呢家嘢有啲主觀，一位專家覺得掂嘅翻譯，另一位專家可能會覺得唔掂；除此之外，同一句句子要譯做第隻語言，好多時會有多過一個可能嘅譯法，而且兩個譯法都係普遍畀人覺得係可以接受嘅。

評估嘅等級
評估單位要係句子（sentence-level）定係成份文件（document-level）？如果話「用句子做評估單位」，意思係指研究者會將啲句子逐句逐句攞嚟睇，睇吓係咪句句都「譯得靚」，而如果話「用成份文件做評估單位」，意思係指研究者會一吓過睇嗮成段字，即係會諗埋「某啲語言，可能會慣例上將某啲類嘅句子擺喺段落最頭」噉嘅問題。

夠掂同流暢
睇埋：圖靈測試同來回翻譯
夠掂同流暢（adequacy and fluency）：呢個概念係講緊「評估重心要係語義定係句法？」噉嘅問題；
「評估重點係語義」（夠掂）意思係指，研究者睇重嘅係要將句嘢包含嘅意思全部 output 好佢，而
「評估重點係句法」（流暢）意思係指，研究者想個 MT 程式出到嘅 output 要「好似一個能夠流暢使用目標語言嘅人」噉，
所以如果有句 output 係「以目標語言做母語嘅人 get1 到想講乜，但文法唔係好啱」嘅，追求「夠掂」嘅研究者會接受，而追求「流暢」嘅研究者就唔會。

人手評估
睇埋：評分者間信度同TrueSkill
用人手嚟評估 MT 系統嘅做法如下。
首先，研究者要搵一大班人返嚟做評判，評判一定要係識目標語言又識來源語言嘅。喺實際應用上，評判好多時仲會係對翻譯起碼有啲認識嘅人。
假定而家有 5 個英到粵 MT 系統要評估，研究者會要求啲評判坐定定喺部電腦前面，電腦嘅熒幕會顯示類似噉嘅字：
來源句子："The vault to which I refer is of ancient granite." 
對照粵譯：「我講緊嘅嗰個暗窖係用古老嘅麻石造嘅。」
唔該同以下嘅譯法排先後，表示啲譯法邊個最好邊個最差，最好嘅排先，最差嘅排後。
譯法 1：「我提到嗰個暗窖係由遠古麻石造嘅。」
譯法 2：「我講嘅嗰個暗窖係用古老麻石起嘅。」
譯法 3：「我講嗰個暗窖係用古老麻石起出嚟嘅。」
譯法 4：「我講嘅嗰一個暗窖係用古老麻石起出嚟嘅。」
譯法 5：「我提到嘅嗰個暗窖係用古麻石砌出嚟嘅。」
可以用下面嘅空間畀答案。
...
－當中嗰 5 個譯法，就係 5 個 MT 系統分別出嘅 output。正常嚟講，啲 output 嘅出現次序係隨機化嘅，即係唔會（例如）其中一個系統出嘅 output 永遠擺喺「譯法 1」嗰個位，費事「句子出現嘅次序」對研究結果造成干擾。
研究者會重複噉要評判睇好似上面噉嘅問題，可能睇成幾千次。搞掂之後，研究者手上就會有一拃數據，啲數據會（簡化噉講）包含「每一句 input，嗰 5 個系統平均喺嗰句 input 上得到幾高嘅名次」噉嘅資訊，跟住研究者就有得睇吓「邊個系統傾向攞到高嘅名次」－名次傾向高嗰個 MT 系統，就算係「最掂」。
海陵島經濟開發試驗區

海陵島經濟開發試驗區係中國廣東陽江一區，喺江城區南邊，面積110平方公里，人口9萬。
海防大廈

海防大廈（Hai Phong Mansion）係香港九龍半島上面嘅一幢老牌住宅，嚮尖沙嘴彌敦道101號，即係九龍公園東南角位，樂道同海防道交界，港鐵尖沙咀站A1出口，向右望去，就嚮眼腳前面。

特色
海防大廈嚮1960年起好，原本設計樓下係街鋪，樓上係住宅，不過而家油尖旺區太旺，所以樓上用咗嚟做樓上鋪，賓館同時裝店貨倉咁。

出事
2009年7月6號6點19分清晨，海防大廈發生3級火，1死8傷，約100人走火警疏散。當局發現座樓入邊有非法旅館，又叫做影子賓館。
海防道

海防道（英文：Haiphong Road），係香港九龍尖沙嘴嘅一條馬路，由廣東道開始，去到彌敦道同堪富利士道交界。街名係嚟自越南海防。
海防道兒童遊樂場

海防道兒童遊樂場，香港公園之一，遊樂場之一，喺尖沙嘴九龍公園徑，英文叫Haiphong Road Children's Playground。行政上歸油尖旺區。設有兒童遊樂場，後設為寵物共享公園，以及狗糞收集箱。公園全日開放。歸康樂及文化事務署管。場內禁煙。

史
舊名
笪地原本為威菲路兵房，二十世紀七十年代，轉做九龍公園。同時開條大馬路，由梳利士巴利道近青年會，斜插入官涌廣東道。故此有段三角地淨低，就開咗個兒童遊樂場。
個場原本叫九龍公園徑兒童遊樂場，英文則名Kowloon Park Drive Children's Playground。原名只以佢貼住馬路，九龍公園徑而名。之不過，佢同九龍公園名好似，地方好近，然而又唔相通，怕人誤以為去到九龍公園。二〇一五年十二月四號刊憲改成現名。

地理
場畧呈直角三角形，窄身，設喺山上，為九龍公園坐山餘邊。南高北低。東邊全為廣東道一排商業大廈後欄。北邊就係海防道。而西邊為馬路九龍公園徑。
園外九龍公園徑，齋做大馬路，無設行人路，無預人行，無預人上落車，故此無門入。要入只能南面海防道，拾級而上。又或者，北面由廣東道，行去大廈後欄入園。

布局
兒童遊樂場
園中種得多大樹，鬱鬱成林。南面高地，有兒童遊樂設備，好似韆鞦、滑梯咁。北面低地，北端有座瞭望塔。
海陵島

海陵島（粵拼：hoi2 ling4 dou2）係中國廣東陽江嘅島，喺江城區南邊。佢既係廣東地區，繼東海島、上川島同南三島之後嘅第四大島。有中國十大寶島、中國最靚十大海島同廣東十大靚島嘅稱呼。
個島有105.1km²咁大，有好多靚嘅天然海灘、加上一灣一景，喺全球各地都好少見。
海關青年領袖團

海關青年領袖團係香港一個非牟利註冊團體，喺2021年1月成立，總部設於海關總部大樓。
海陸

海陸（Hai Lu，1984年10月15號—），係中國大陸女演員，河南鄭州人，上海戲劇學院表演系畢業，2006年開始拍影視作品。

演出
呢個表唔完整，歡迎加料。
2011年：《新還珠格格》 飾演 夏紫薇
2018年：《守護神之保險調查》 飾演 Rachel
海防–下龍–雲屯–芒街高速

高速公路海防-下龍-雲屯-芒街（越南文：塘高速海防–下龍–雲屯–芒街，全線代號CT.06  ）係一條越南高速路，長175  km，開始跟第一隻交叉佮河內-海防高速，終點係北崙二橋橋頭喺廣寧芒街海和。

海防 – 下龍橛
海防-下龍高速公路全長超25 km，包括有4條車道，最高設計速度係100 km/h。隻項目起點係喺18號公路喺大安，屬下龍市（廣寧），終點係兩笪埞交界處座白藤大橋（佮河內-海防高速交叉）。
海防-下龍高速公路包括有3隻路口，其中2隻路口在廣安係新安坊路口同埋豐海坊路口。在下龍，有一隻路口喊做Minh Khai路口在大安坊，亦即係海防-下龍高速嘅起點。
海防 - 下龍高速公路由 2 隻項目組成：

橛 1：下龍高速 – 白藤大橋
條高速全長19.3 km，總投資係6.416萬億越南銅憑省預算。高速公路嘅部份，路基寬係25.5 m，結構比較腍。

橛 2：白藤大橋項目
白藤大橋項目全長5.45 km，投資7.277萬億越南銅，憑BOT合資形式。橋寬25 m。座橋使到鋼結構、鋼筋混凝土結構、預應力鋼筋混凝土結構；設計時速100 km/h，橋長3.054 km，高48.8 m。座橋承受得到8級地震，係第一座越南設計、組織建設嘅橋，用到當時最先進嘅技術。

下龍 – 雲屯橛
下龍-雲屯高速2015年9月開工建設，2018年底竣工，高速公路規模4車道，設計時速100  km/h，長度近60  km。
條高速公路開始跟 Minh Khai 交叉（交叉畀下龍 - 海防高速同埋大安18A 國道），並結束喺雲屯國際機場喺雲屯縣團結社。
Vân Tiên橋 - 雲屯-芒街高速公路上條橋最長嘅
路線有4隻路口，包括有3隻路口喺下龍，分別係Minh Khai路口喺大安（下龍-雲屯高速開始點），Việt Hưng路口（去Cái Lân港），Đồng Lá 路口喺和平社。在錦普有一隻路口，即係Cẩm Y路口喺錦海社。在雲屯有一個路口在團結社朝向Cái Rồng市鎮。

雲屯 – 芒街橛
雲屯 – 芒街高速公路正式開工建設喺2019年4月，並通車正式喺2022年9月1號。條高速公路規模係4車道，設計時速120   km/h，長度近80  km。條高速公路分成兩隻獨立項目：雲屯 - 先安條 16  km長嘅與及先安 - 芒街條近 64  km長嘅。
條高速公路開始跟 Km70+108（團結社，雲屯縣，雲屯國際機場邊檠），結束喺 Km150+339（佮335省道交叉，係芒街北崙二橋嘅終點）。
路線有4隻路口，包括有路口喺Đài Xuyên社（雲屯）、Mũi Chùa路口（屬Tiên Lãng社喺先安）、Đầm Hà路口（屬Dực Yên社喺潭河）同埋海河路口（屬Quảng Sơn社喺海河）。終點在Hòa Lạc坊喺芒街。
條高速係廣寧繼下龍-海防、下龍-雲屯高速公路之後嘅第三條高速公路，令到廣寧成為隻地區全越南高速公路 km數最多嘅（176 km），並提速畀雲屯-芒街交通由兩隻鐘縮短到50分鐘。條路線已同步、現代化、連同並整體化佮成高速公路老街-河內-海防-下龍-雲屯-芒街，形成條越南最長嘅高速公路（近600 km）。
海陵區

海陵區係中國江蘇泰州一個市轄區，總面積204平方公里，人口36萬。
海防

海防（越南文：Hải Phòng）係越南一城市，亦係一埠，地處越南北部，紅河經城出北部灣，係該國第三大城，亦係越北至大埠。海防人口188萬，行政上係直轄市，又叫海防市。
王廣漢

王廣漢，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會中小企業界委員。之後佢喺李家超無提政綱嘅情況下，有份提名李家超參與2022年香港行政長官選舉。
王延政

王延政（粵拼：wong4 jin4 zing3；—951年），係大閩第七位皇帝，亦係大閩最後一個皇帝，945年在位，史稱閩天德帝（man5 tin1 dak1 dai3）。
王廷歆

王廷歆（英文：Wang Din Shin，1911年10月15號—2010年7月1號），係香港生意人，浙江溫州人，創辦華懋集團，之後由佢個仔王德輝接手打理。
王德輝同龔如心結婚無仔女，而王德輝下落不明，遺產落入龔如心手。咁引起後來爭產案，王廷歆同龔如心對薄公堂。
王建

王建 (三國)：中國三國時期，軍閥公孫淵嘅部下。
王建 (五胡十六國)：中國五胡十六國時期嘅北魏將領，打過參合陂之戰。
王建 (南北朝)：中國南北朝時代北周官員。
王建 (大唐)：中國大唐詩人。
王建 (五代十國)：中國五代十國嘅前蜀開國君主。
王建 (王氏高麗)：朝鮮半島高麗國嘅開國君主。
王建 (驅逐艦)：南韓嘅驅逐艦。
梟雄

《梟雄》（英文：Lord Of Shanghai），係香港無綫電視製作嘅民初電視劇，由黃秋生、湯鎮業同黎耀祥領銜主演，監製王心慰。呢套劇改編自民初上海三大亨杜月笙、黃金榮同張嘯林嘅經歷。
梟龍戰機

梟龍戰機係中華人民共和國用嘅一種戰鬥機同埋攻擊機。
梣屬

梣屬（學名：Fraxinus），通稱梣樹，係唇形目木樨科下一個屬，常綠喬木植物，有65個品種。
條紋手躄魚

條紋手躄魚（學名：Antennatus linearis）係躄魚科手躄魚屬嘅其中一個種。
條紋毒鵝膏菌

條紋毒鵝膏菌（Amanita phalloides），又叫毒鵝膏、死亡帽、死帽蕈、鬼筆鵝膏，係鵝膏菌屬一品種，亦係常見嘅毒菇。
條鰭單鰭魚

條鰭單鰭魚（學名：Pempheris bexillon）係單鰭魚科單鰭魚屬嘅其中一個種。
澳門101X巴士

澳門101X巴士，係一條由澳巴做緊，由港珠澳大橋來回亞馬喇前地嘅快速循環巴士線。

背景
2018年10月24號，配合港珠澳大橋通車，交通事務局開通101X巴士同102X巴士，分別接駁澳門邊檢大樓管理區至澳門市區同氹仔市區。
2018年11月7號，去亞馬喇前地方向新增停靠「海上居」站。
2019年1月26號，去亞馬喇前地方向新增停靠「青洲／嘉應花園」同「林茂／信譽灣畔」站；去港珠澳大橋方向新增停靠「林茂／澳門遊艇會」站，並調整班距。
2019年3月9號，去港珠澳大橋方向新增停靠「青洲／聖德蘭學校」站。
2019年4月6號，為改善內港北一帶因暴雨造成嘅水浸問題同遇上天文潮時出現嘅輕微海水倒灌，市政署開展「內港北雨水泵站箱涵渠建造工程」，包括系內港北建造雨水泵站、箱涵渠、鋪設排水渠道等工作。隨著工程推進，當日朝早十點開始，呢條線去港珠澳大橋邊檢大樓方向暫唔停靠「十六浦」站。
2019年7月27號起，多個巴士站開始改名。
「水上街市」站改名為「沙梨頭街市」站。
「第二警司處」站改名為「北區警司處」站。
2019年7月31號，熱帶風暴韋帕襲澳，氣象局系晏晝兩點發出八號風球，由於港珠澳大橋穿梭巴士冇停駛，所以呢條巴士線並冇喺呢個八號風球發出期間停駛。
2019年8月31號起，「內港北雨水泵站箱涵渠建造工程」完工，呢條線恢復原線停靠。
2020年3月28號起，因應武漢肺炎澳門疫情防疫措施，為善用資源，呢條線調整班距。由原本15-30分鐘，調整至60分鐘，直至另行通知。
2020年6月18號起，因應往返港珠澳大橋澳門口岸客況需求增加，呢條線調整班距。每日朝早七點到十點、晏晝三點到晚黑八點之班距，調整至30分鐘。其餘時段班距，維持60分鐘。
2020年7月3號起，本路線再次調整班距。朝早七點到十點嘅班距，調整至20分鐘。每日朝早十點到晚黑八點嘅班距，調整至30分鐘。其餘時段班距，維持60分鐘。
2020年7月6號至24號，因應往返港珠澳大橋澳門口岸客況需求增加，呢條線喺朝早八點到十一點同晏晝兩點到晚黑七點開設特班車往返關閘廣場東側重型客車停泊區同港珠澳大橋澳門口岸。
2021年3月8號，日間非繁忙時段部分班次改用五洲龍FDG6751G小巴嚟行。

使用車輛
宇通ZK6105HG（間中行駛）
宇通ZK6115HG1（間中行駛）
宇通ZK6118HGE
宇通ZK6128HGE（間中行駛）
金旅XML6105J15（深夜時段）
五洲龍FDG6101G（後備車）
五洲龍FDG6951G、五洲龍FDG6751G（2020武漢肺炎期間使用）
五洲龍FDG6751G
2019年春節及國慶期間，曾派出宇通12米宇通天然氣大巴行駛。
呢條線係唯一一條用過澳巴不同類型專營大巴行過嘅路線（五洲龍天然氣大巴除外）。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。
澳門102X巴士

澳門102X巴士，係一條由新福利做緊，以跳站形式由港珠澳大橋邊檢大樓來回橫琴澳方口岸嘅快速巴士線。

背景
2018年10月24號，配合港珠澳大橋通車，交通事務局開通兩條巴士線101X及102X，分別接駁澳門邊檢大樓管理區至澳門市區同氹仔市區。
2018年12月29日，去氹仔方向新增停靠外港碼頭站。
2019年1月26號，去港珠澳大橋方向新增停靠葡京酒店站，服務時間調整為朝早六點到午夜十二點，並加密班距。
2019年7月31號，熱帶風暴韋帕襲澳，氣象局喺晏晝兩點改發八號風球。由於港珠澳大橋穿梭巴士沒停駛，大批訪澳旅客滯留港珠澳大橋澳門邊檢大樓同亞馬喇前地一帶，於是交通事務局緊急開辦呢條線特班車疏導旅客直至翌日凌晨一點。由於嘉樂庇總督大橋喺八號風球期間封閉，102X巴士方向改為港珠澳大橋邊檢大樓來回亞馬喇前地。
2019年12月28號起，氹仔終點站搬去柯維納馬路。
2020年3月28號起，因應武漢肺炎澳門疫情同鄰近地區因疫情對澳門實施出入境管制。交通事務局為善用資源宣佈呢條線暫停營運，直至另行通知。
2021年1月1號起，呢條線恢復營運。氹仔終點站延伸到橫琴澳方口岸。經統計，本路線停駛時間長達278日，成為停駛時間最長嘅路線。
2021年2月28號起，因客量太低，呢條線調整為小巴車型行駛。
2022年2月26號起，呢條線來回方向唔停「柯維納馬路」站，去橫琴澳方口岸方向唔停「賽馬會」站，去港珠澳大橋方向唔停「南新花園」站。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。